Oñeʼẽvo yvyporakuéra ñemanógui, Eclesiastés 12:7 heʼi: ‘Pe yvytimbo [retekue] ojevy pe yvýpe, oĩhaguéicha, ha pe espíritu ojevy Ñandejára [añetegua] omeʼẽvaʼekuépe’. Pe espíritu térã pe pytu tekove rehegua, oheja vove ñande rete, ñande rete omano ha oiko jey chugui yvy. Upéicha avei pe pytu tekove rehegua oho jey ouhaguégui: Ñandejáragui (Job 34:14, 15; Salmo 36:9). Péro ko mbaʼe ndeʼiséi pe pytu tekove rehegua ohoha katuete yvágape. Upéva rangue heʼise peteĩ tapicha omano vove, opytamaha Jehová pópe omoingove jey chupe. Pe Ñandejára puʼaka rupi añoite ikatu oñemeʼẽ jey pe espíritu, térã pe pytu tekove rehegua, pe tapicha oikove jey hag̃ua.